ΠΡΟΓΡΑΜΜΑ ΕΙΣΑΓΩΓΗΣ ΣΤΑ ΑΡΧΑΙΑ ΕΛΛΗΝΙΚΑ

Στα Εκπαιδευτήρια «Προμηθέας» συνεχίζεται με επιτυχία το ιδιαίτερο πρόγραμμα «***Εισαγωγή στα Αρχαία Ελληνικά για παιδιά***». Ήδη οι μαθητές που συμμετέχουν και κυρίως της ΣΤ’ Τάξης του Δημοτικού, έχουν επεξεργαστεί θεματικές ενότητες οι οποίες αφορούν 1) Ένα αρχαιοελληνικό γεύμα – Δείπνο – Διατροφή στην Αθήνα του 5ου αι. π.Χ. 2) Οι ναυτικοί δρόμοι, οι αρχαίες νήες – τα σημερινά πλοία – Ελλάδα, μία ναυτική δύναμη, 3)Αρχαιότητα – Μουσική και Χορός, και 4) Αρχαία Επαγγέλματα – Μία βόλτα στην αρχαία αγορά.

Για σήμερα Παρασκευή 24 Μαΐου έχει προγραμματιστεί οπτικό – ακουστικό δρώμενο με τίτλο: «Μία ημέρα με μία οικογένεια της αρχαίας Αθήνας του 5ου αι. π.Χ.». Ακολουθεί **Βιωματικό Εργαστήριο**, στο οποίο τα παιδιά με την καθοδήγηση των αρμοδίων εκπαιδευτικών αναπαριστούν τους ρόλους μιας αθηναϊκής οικογένειας του χρυσού αιώνα του Περικλή.

Σκοπός είναι μέσα από αυτές τις δράσεις τα παιδιά να αποκτήσουν μία θέαση του τρόπου της καθημερινής ζωής στην Αρχαία Ελλάδα. Ο συγκεκριμένος τρόπος προσέγγισης και εισαγωγής στην αρχαία Ελληνική γλώσσα – ζωή – πολιτισμό, γίνεται πολύ ευχάριστα αποδεκτός από τα παιδιά, διότι ενεργοποιεί, απελευθερώνει τη φαντασία τους και επικουρεί στην καλλιέργεια της **λεκτικής** αλλά και της **ψυχοκινητικής έκφρασης** των μαθητών.

Υπενθυμίζεται ότι η συμμετοχή είναι **ΕΛΕΥΘΕΡΗ**, χωρίς ουδεμία οικονομική υποχρέωση. Το πρόγραμμα των Αρχαίων Ελληνικών γίνεται στο χώρο εκδηλώσεων των Εκπαιδευτηρίων «Προμηθέας» (οδός Ελ. Βενιζέλου – Δ. Χατζή, Ν. Ιωνία Βόλου). Για Περισσότερες Πληροφορίες στην ηλεκτρονική διεύθυνση [www.promitheas.edu.gr](http://www.promitheas.edu.gr), τηλ.: 2421064888 & fax: 2421064887.